钦定古今图书集成/明伦汇编/氏族典/第508卷 > 《凌迪知万姓统谱》 > 宿石
## 钦定古今图书集成/明伦汇编/氏族典/第508卷 > 《凌迪知万姓统谱》 > 宿石

按《魏书宿石传》：“石，朔方人也。赫连屈孑弟，文陈之曾
孙也。天兴二年，文陈父子归阙，拜为上将军。祖若豆
根，太宗时赐姓宿氏，袭上将军。父沓干，汉安男。石袭
爵，擢为中散，兴光中，迁侍御史，进爵蔡阳子。尚上谷
公主，拜驸马都尉。天安初，迁散骑常侍、吏部尚书，进
爵太山公，为北中道都大将。延兴元年卒，追赠太原”
王，谥曰“康。”太和初，子倪袭爵比部侍郎。